Frescano

Frescano (en castellano Fréscano) ye un municipio aragonés de la provincia de Zaragoza, situau en la comarca de lo Campo de Borcha. La suya población ye de 203 habitants (INE 2017), en una superficie de 18,4 km² y una densidat de 11,03 hab/km². Cheografía Frescano ye situau en la marguin dreita de la Uecha. En meyo de la plana bi ha dos antepueyos: Burrén y Burrena. Historia Se sabe que lo 19 d'octubre de 1283 perteneixeba a Pero Cornel III. Alavez esta villa debió tener una fortaleza, pus Alifonso III d'Aragón absolvió a Pero Cornel de la potestat de lo castiello y villa de Frescano, que li heba dau Chaime I d'Aragón. En 1610 perteneixeba a lo Conte de Guimaraes. Toponimia Lo toponimo Frescano ye de dificil interpretación. En lo Campo de Borcha coexisten las accentuacions Frescano y Frescano y Juan Antonio Frago Gracia considera que bi ha un sufixo átono preindoeuropeu de la serie -ĂLO, -ĂNO, -ĂGO, de que la existencia belatro autor questiona. Antiparte, lo suyo nombre recuerda a Prexano, que lo relacionan con lo fraxín. Fegura como Frescarón en un documento de 1158, cuan lo Papa Hadrián IV confirmó a lo bispe de Zaragoza la posesión de las ilesias de la diocesi de Zaragoza, y confirma las mugas de lo bispato d'acuerdo con las que fació lo rei visigodo Wamba: En lo termin municipal de Frescano bi ha microtoponimos curiosos d'orichen antigo: Cabezo de Burrén y Burrena. Tienen terminacions -én y -ena que acompanyan a latifundistas romanos, pero Juan Antonio Frago Gracia interpreta que son prerromanos y relacionaus con lo mesmo lexema BUR- que habría dau en basco buru ("cabeza", "cima"). Demografía Administración Reparto de concellers Alcaldes Puestos d'intrés Ermita de Santa María d'a Huerta. Ilesia de Nuestra Sinyora d'o Pilar. Parque arqueolochico Burrén. Palacio d'os Duques de Villafermosa. Fiestas Venida de la Virchen de lo Pilar, 2 de chinero. Sant Antón, 17 de chinero. Virchen de lo Pilar, 12 d'octubre. Curiosidaz Facioron servir piedras provinients de la pedrera de Burrén pa reconstruir lo Puent de Piedra de Zaragoza en l'anyo 1405. Esta pedrera yera propiedat de lo papa y Zaragoza habió de demandar una autorización a lo mesmo Benedet XIII pa poder aproveitar esta piedra, con la que tamién yeran construindo una capiella en la Seu de Sant Salvador de Zaragoza: Lo sinyor de Frescano Pero de Castro autorizó tamién a talla de trenta piedras de prueba en la pedrera pero dimpués s'oposó a continar si no li trayeba garra beneficio. Los concellers y churaus de Zaragoza troboron argumentación legal en lo privilechio de los vint de 1129, que permitiba a los habitants de Zaragoza espleitar piedras u cheso a on queresen de la redolada de Zaragoza. Sieglos dimpués las piedras d'esta cantera se facioron servir pa construir la parte de la Canal Imperial d'Aragón en la zona de Fontellas. Referencias